Publication: Magyar Közlöny
Issue: MK-1998-100 (Year: 1998, Number: 100)
Era: 1990-2004
Section: A szakképesítés felsőoktatási tanulmányokba történő beszámítása a felsőoktatásról szóló 1993. évi LXXX. törvény
Paragraph Index: 807

e) Jogi műveltség Rendelkezzék általános tájékozottsággal az egyes jogágak jellemzőiről. Ismerje a polgári jogi alapfogalmakat, valamint a polgári jognak a tulajdonra, a szerződésekre vonatkozó általános rendelkezéseit (a szerződések létrejötte, módosítása, megszűnése, szerződésszegés stb.), továbbá a kártérítési felelősség legfontosabb szabályait. Rendelkezzék átfogó ismeretekkel az egyes szerződésfajtákra (adásvétel, csere, vállalkozás, megbízás, bizományi, ügynöki, szállítmányozási, bérlet, lízing, licencia, fuvarozási, biztosítási, minőségellenőrzési, fizetési) vonatkozó speciális szabályokat illetően. Ismerje a polgári eljárásjog legfontosabb jogintézményeit, az igényérvényesítés lehetséges útjait (hatáskör, illetékesség, peres eljárás menete, perorvoslat, fizetési meghagyásos eljárás). Ismerje az államigazgatási, az adó és jövedéki, a büntetőés szabálysértési jog alapvető fogalmait, a vonatkozó törvényi szabályozás fontosabb elemeit.

Source: https://magyarkozlony.hu/hivatalos-lapok/909a5953c3c2805a320f6682c6e0e5d6d0dc7761/dokumentumok/0b3a67bf69ffa05ccdd109a2e066c7ae3cc2fa70/letoltes